ਐਨ ਰਾਈਸ
ਐਨ ਰਾਈਸ (ਜਨਮ ਹਾਵਰਡ ਐਲਨ ਫ੍ਰਾਂਸਿਸ ਓ'ਬਰਾਇਨ; 4 ਅਕਤੂਬਰ, 1941) ਇੱਕ ਅਮਰੀਕੀ ਲੇਖਕ ਹੈ ਜੋ ਗੌਥਿਕ  ਗਲਪ, ਮਸੀਹੀ ਸਾਹਿਤ, ਅਤੇ ਇਰੋਟਿਕਾ ਸਾਹਿਤ ਲਿਖਦੀ ਹੈ। ਉਹ ਸ਼ਾਇਦ ਆਪਣੇ ਨਾਵਲਾਂ ਦੀ ਲੜੀ, ਵੈਮਪਾਇਰ ਕਰੋਨੀਕਲਸ, ਜੋ ਲੇਸਟੈਟ ਨਾਮ ਦੇ ਕੇਂਦਰੀ ਪਾਤਰ ਦੇ ਦੁਆਲੇ ਘੁੰਮਦੀ ਹੈ, ਲਈ ਸਭ ਤੋਂ ਵੱਧ ਜਾਣੀ ਜਾਂਦੀ ਹੈ। ਵੈਮਪਾਇਰ ਕਰੋਨੀਕਲਸ ਦੀਆਂ ਪੁਸਤਕਾਂ ਦੋ ਫ਼ਿਲਮਾਂ - 1994 ਵਿੱਚ 'ਵੈਮਪਾਇਰ ਦੀ ਇੰਟਰਵਿਊ', ਅਤੇ 2002 ਵਿੱਚ 'ਕੁਈਨ ਆਫ ਦ ਡੈਮਨਡ' - ਦੇ ਰੂਪਾਂਤਰਾਂ ਦਾ ਵਿਸ਼ਾ ਸਨ।   ਨਿਊ ਓਰਲੀਅਨਸ ਵਿੱਚ ਪੈਦਾ ਹੋਈ, ਰਾਈਸ ਨੇ ਟੈਕਸਸ ਅਤੇ ਬਾਅਦ ਵਿੱਚ ਸਾਨ ਫਰਾਂਸਿਸਕੋ ਜਾਣ ਤੋਂ ਪਹਿਲਾਂ ਆਪਣੇ ਸ਼ੁਰੂਆਤੀ ਜੀਵਨ ਦਾ ਬਹੁਤ ਸਮਾਂ ਉਥੇ ਬਿਤਾਇਆ। ਉਸ ਦਾ ਪਾਲਣ ਪੋਸ਼ਣ ਇੱਕ ਸ਼ਰਧਾਵਾਨ ਕੈਥੋਲਿਕ ਪਰਿਵਾਰ ਵਿੱਚ ਕੀਤਾ ਗਿਆ ਸੀ, ਪਰ ਬਾਲਗ ਹੋਣ ਤੇ ਉਹ ਅਬੋਧਵਾਦੀ ਬਣ ਗਈ ਸੀ। ਉਸਨੇ ਕੈਲੀਫੋਰਨੀਆ ਵਿੱਚ ਰਹਿੰਦਿਆਂ 1976 ਵਿੱਚ 'ਵੈਂਪਾਇਰ ਨਾਲ ਇੰਟਰਵਿਊ' ਦੇ ਪ੍ਰਕਾਸ਼ਨ ਦੇ ਨਾਲ ਆਪਣੇ ਪੇਸ਼ੇਵਰ ਲੇਖਕ ਕੈਰੀਅਰ ਨੂੰ ਅਰੰਭ ਕੀਤਾ ਅਤੇ 1980 ਦੇ ਦਹਾਕੇ ਵਿੱਚ ਨਾਵਲ ਦਾ ਸੀਕੁਐਲ ਲਿਖਣਾ ਸ਼ੁਰੂ ਕੀਤਾ। 2000 ਦੇ ਦਹਾਕੇ ਦੇ ਮੱਧ ਵਿਚ, ਧੂਮਧਾਮ ਨਾਲ ਕੈਥੋਲਿਕ ਚਰਚ ਵਿੱਚ ਪਰਤ ਆਉਣ ਤੋਂ ਬਾਅਦ, ਰਾਈਸ ਨੇ ਨਾਵਲਾਂ 'ਮਸੀਹ ਪ੍ਰਭੂ: ਮਿਸਰ ਤੋਂ ਬਾਹਰ' ਅਤੇ 'ਮਸੀਹ ਪ੍ਰਭੂ: ਕਾਨਾ ਨੂੰ ਜਾਂਦੀ ਸੜਕ', ਵਿੱਚ ਯਿਸੂ ਦੇ ਜੀਵਨ ਵਿੱਚ ਕੁਝ ਘਟਨਾਵਾਂ ਦਾ ਗਲਪੀ ਚਿਤਰਣ ਕੀਤਾ ਗਿਆ ਹੈ। ਕਈ ਸਾਲਾਂ ਦੇ ਬਾਅਦ ਉਸ ਨੇ ਆਪਣੇ ਆਪ ਨੂੰ ਸੰਗਠਿਤ ਈਸਾਈ ਧਰਮ ਤੋਂ ਦੂਰ ਕਰ ਲਿਆ, ਜਿਸ ਲਈ ਉਸਨੇ ਚਰਚ ਨਾਲ ਸਮਾਜਕ ਮਸਲਿਆਂ ਬਾਰੇ ਮਤਭੇਦਾਂ ਦੀ ਗੱਲ ਕੀਤੀ ਸੀ, ਪਰ ਇਹ ਮੰਨਿਆ ਸੀ ਕਿ ਪਰਮਾਤਮਾ ਵਿੱਚ ਵਿਸ਼ਵਾਸ ਉਸ ਦੇ ਜੀਵਨ ਵਿੱਚ ਕੇਂਦਰੀ ਰਿਹਾ ਹੈ। ਪਰ, ਹੁਣ ਉਹ ਆਪਣੇ ਆਪ ਨੂੰ ਇੱਕ ਸੈਕੂਲਰ ਮਨੁੱਖਤਾਵਾਦੀ ਮੰਨਦੀ ਹੈ।  ਰਾਈਸ ਦੀਆਂ ਕਿਤਾਬਾਂ ਦੀਆਂ ਲਗਭਗ 100 ਮਿਲੀਅਨ ਕਾਪੀਆਂ ਵਿਕੀਆਂ ਹਨ, ਜਿਸ ਕਰਕੇ ਉਹ ਹਾਲ ਹੀ ਦੇ ਅਮਰੀਕੀ ਇਤਿਹਾਸ ਵਿੱਚ ਸਭ ਤੋਂ ਪ੍ਰਸਿੱਧ ਲੇਖਕਾਂ ਵਿੱਚੋਂ ਇੱਕ ਬਣ ਚੁੱਕੀ ਹੈ। ਉਸਦੀਆਂ ਸ਼ੁਰੂਆਤੀ ਲਿਖਤਾਂ ਪ੍ਰਤੀ ਪ੍ਰਤਿਕ੍ਰਿਆ ਭਾਵੇਂ ਰਲੀ ਮਿਲੀ ਜਿਹੀ ਸੀ ਪਰ ਉਹ 1980 ਵਿਆਂ ਵਿੱਚ ਆਲੋਚਕਾਂ ਅਤੇ ਪਾਠਕਾਂ ਵਿੱਚ ਉਹ ਵਧੇਰੇ ਮਕਬੂਲ ਹੋ ਗਈ ਸੀ। ਸਾਹਿਤਕ ਟਿੱਪਣੀਕਾਰਾਂ ਨੇ ਉਸ ਦੀ ਲਿਖਣ ਦੀ ਸ਼ੈਲੀ ਅਤੇ ਉਸ ਦੇ ਸਾਹਿਤਕ ਕੰਟੈਂਟ ਦਾ ਡੂੰਘਾ ਵਿਸ਼ਲੇਸ਼ਣ ਕੀਤਾ ਹੈ। ਉਹ ਕਵੀ ਅਤੇ ਚਿੱਤਰਕਾਰ ਸਟੈਨ ਰਾਈਸ ਨਾਲ 1961 ਤੋਂ ਲੈ ਕੇ, 2002 ਤੱਕ 60 ਸਾਲ ਦੀ ਉਮਰ ਵਿੱਚ ਦਿਮਾਗ ਦੇ ਕੈਂਸਰ ਨਾਲ ਉਸਦੀ ਮੌਤ ਤੱਕ 41 ਸਾਲਾਂ ਤੱਕ ਵਿਆਹੀ ਹੋਈ ਸੀ।  ਉਹਨਾਂ ਦੇ ਦੋ ਬੱਚੇ ਹਨ, ਮਿਸ਼ੇਲ, ਜਿਸਦੀ ਪੰਜ ਸਾਲ ਦੀ ਉਮਰ ਵਿੱਚ ਲੁਕੇਮੀਆ ਨਾਲ ਮੌਤ ਹੋ ਗਈ ਅਤੇ ਕ੍ਰਿਸਟੋਫਰ, ਜੋ ਆਪ ਇੱਕ ਲੇਖਕ ਹੈ। 